TV7 ISRAEL ― AIKOJEN MERKIT Amir Tsarfati ja Jonathan Hessen
Shalom ja tervetuloa ohjelmasarjan ensimmäisen jakson pariin.
Olen Jonathan Hessen. Studiossa kanssani on ystäväni Amir Tsarfati.
Amir, aloittaisitko rukouksella? Sukelletaan sitten aiheisiimme.
Isä, kiitos siitä, että Sinä olet luonut ajat.
Olet antanut meille ymmärrystä ajoista ja aikakausista, joissa me elämme.
Tiedämme, että kaikkea emme voi muuttaa.
Et ole kutsunut meitä muuttamaan maailman tapahtumia, -
mutta olet kutsunut meidät tarkkailemaan niitä, näkemään ne, -
oppimaan niistä ja valmistautumaan siihen, mitä Sinä tulet tekemään.
Isä, aloitamme TV7:llä nyt uutta ohjelmasarjaa.
Pyydämme, että Sinun nimesi tulisi kirkastetuksi, -
suunnitelmasi avautuisivat Sanasi kautta -
ja lapsesi saisivat suuresti rohkaisua.
Suo, että lapsesi saavat tietoa Sanasta ja voivat valmistautua.
Kiitämme ja siunaamme Sinua Jeshuan nimessä, aamen.
Aamen ja aamen.
On jännittävä päivä ja hetki aloittaa uusi ohjelmasarja.
Tarkoituksenamme on välittää kuva -
Raamattuun perustuvasta näkökulmasta.
Peilaamme maailman tapahtumia Raamatun profetioihin.
Tutkimme, mihin kohtaan me sijoitumme tässä ajassa.
Olemme maailmassa mutta emme maailmasta.
Tarkkailemme tapahtumia. Joskus teemme sen proaktiivisesti.
Haluamme tietää, miten ja kenen puolesta rukoilla.
Haluamme toimia yhtenä rintamana ja ruumiina.
Tarkastellaanpa Israelin tilannetta ensiksikin pohjoisessa.
Ensimmäistä kertaa, ainakin mitä minä muistan ja olen tutkinut, -
pohjoisesta on tullut yksi yhtenäinen operaatiosektori, -
Libanon ja Syyria yhdessä.
Yksi osa yhtälössä on tietenkin Turkki.
Tällä sektorilla toimii vapaasti myös Venäjä, -
samaten Iran.
Nämä kolme maata mainitaan Raamatussa, -
ainakin nykymuodossaan.
Miten sinä näet pohjoisen sektorin Raamatun valossa -
nykypäivän tilanteeseen tuotuna?
Ensinnäkin Raamattu puhuu selvästi siitä, miten Israel syntyi, -
kun sen koko ympäristö oli vihamielinen sitä kohtaan.
Psalmi 83 itse asiassa kertoo, -
kuinka ympäröivät maat, nykypäivän Libanon, Syyria, Jordania ja Egypti, -
yrittivät hävittää meidät kansana, ettei Israelin nimeä enää muisteta.
Ei kulunut tuntiakaan siitä, -
kun julistimme, että Palestiinaa kutsutaan vastedes Israelin valtioksi...
Edes Yhdysvaltain ulkoministeriö ei tiennyt, mikä valtion nimeksi tulee.
Presidentti Truman kirjoitti tunnustukseen ensin "juutalaisvaltio" -
mutta viivasi sen yli kuullessaan Ben-Gurionin puheen -
ja kirjoitti "Israel", koska nimi on sellainen suunnanmuuttaja.
Juuri siksi kaikki maat ympärillämme halusivat, -
ettei Israelin nimeä enää muisteta.
Siihen aikaan olimme hyvin heikko ja pieni.
Meiltä puuttui kaikki infrastruktuuri, vahvuus ja voima, -
mutta se oli Jumalan työtä.
Hän valmisteli maan juutalaisten joukkopalaamista varten, Hes. 36.
Hän pelasti Euroopan holokaustista jäännöksen -
ja toi sen tänne fyysisesti.
Tänä päivänä maailma auttaa kaikkialla pakolaisia turvaan.
Meitä ei auttanut kukaan. Ei kukaan, -
vaikka meitä vastaan tehtiin kansanmurha, -
joka on parhaiten dokumentoitu ja myös tekijöiden tunnustama.
Jumala toi meidät tänne ja lisäksi Hän suojeli ja puolusti meitä, -
niin että maat ympärillämme antoivat lopulta periksi.
Niinpä vuonna 1973 Jordania päätti olla osallistumatta sotaan.
Vuonna 1979 Egypti päätti lopettaa sodat ja solmi rauhan Israelin kanssa.
Ja Syyriaa ei käytännössä ole enää olemassa täysivaltaisena valtiona.
Sama kohtalo uhkaa Libanonia.
Nyt me olemme kulkemassa kohti seuraavaa lukua -
Jumalan ihmeellisessä kertomuksessa Israelille -
Psalmista 83 Hesekiel 38:aan.
Maasta, jonka naapurit melkein tuhosivat.
Ne ovat Israelin rajanaapureita, lähipiiri.
Meistä on tullut voimakas tekijä Lähi-idässä.
Joku sanoi, että olemme maailman kahdeksanneksi voimakkain valtio.
Olemme suurvalta energia-alalla, teknologiassa, -
kyberturvallisuudessa, -
lääketieteen tekniikassa, rahoitusteknologiassa ja muussa.
Israel on nykyään suuri voimatekijä, joka maailman on pakko noteerata.
Ensimmäistä kertaa elämme aikaa, -
jossa Saba ja Dedan, nykyajan Saudi-Arabia ja Persianlahden maat, -
kerääntyvät solmimaan rauhaa Israelin kanssa.
Se on ihmeellistä, sillä se tuo meidät Hes. 38:aan.
Siinä sanotaan, että tulee hyökkääjiä pohjoisesta -
mutta toiset protestoivat sitä, nimittäin Saba ja Dedan.
Ja tässä olemme. Jonathan, me olemme se sukupolvi.
Meidän vanhempamme näkivät Israelin syntymän.
Ja me näemme heilahduksen nyt Hes. 38:aan.
Me näemme, kuinka Lähi-idän näyttämö on valmistautumassa siihen,
minkä me tiedämme Googiksi Maagogin maasta, että se tulee -
ja johtaa kaikkia tässä mainittuja maita.
Ne ovat nykyajan Turkki, Iran ja Venäjä.
Etelästä tulevat Libya ja Sudan.
Ne molemmat ovat maita, jotka eivät tee enää itsenäisiä päätöksiä.
Niiden yläpuolella toimii asioista määräävä valtio.
On tärkeää tuoda esiin asia, -
joka minulle on itsestään selvä, mutta se ei ole sitä kaikille.
Emme tarkoita ihmisiä, kun puhumme Venäjästä, Iranista ja Turkista.
Minulla on paljon ystäviä kaikista kolmesta maasta.
Heistä monet ovat kristittyjä.
Iran kuuluu maihin, joissa kristinusko kasvaa nopeimmin maailmassa.
Se on ihmeellistä. - Niin on. Meillä on farsinkielinen YouTube-kanava.
Behold Israel opettaa iranilaisia.
Iranilaisista suuri enemmistö ei kannata ajatollaheja.
Ikävä kyllä ajatollahit ovat vallassa.
Puhumme siis valtaelimistä. - Sama juttu Erdoganin kanssa.
Ja voiko Venäjällä sanoa, ettei Putinin tulisi olla vallassa?
Silloin on pidettävä varansa, -
sillä jokin outo myrkky voi iskeä jossain.
Kun puhumme näistä maista, puhumme totta kai johtajista, -
jotka saattavat olla kansan tahdon vastaisia.
Johtajat kuitenkin kontrolloivat armeijaa, -
jotka tulevat tekemään tämän iskun.
Onneksi Jumala itse puolustaa Israelia. Ei kukaan muu.
He voivat olla nykyisiä johtajia tai tulevia johtajia.
En tiedä, ovatko nykyjohtajat niitä.
Etenkin Iranissa, jonka korkeimman johtajan jo huhuttiin kuolleen.
Niinpä. Siitä on liikkunut huhuja.
Niitä ei ole vielä vahvistettu tai näytetty toteen.
Yritän tavallisesti pidättyä käsittelemästä sellaisia tietoja.
Esiin nousee monia kysymyksiä, kun puhumme eri maista.
Sanotaan myös, että esimerkiksi Saudi-Arabia -
tulee jossain vaiheessa normalisoimaan suhteensa Israeliin -
ja että silloin se jollain lailla tuomitsee...
Protestoi. - Protestoi hyökkäystä pohjoisesta.
Kuulimme kuitenkin vastikään tällä viikolla -
taikka itse asiassa viime viikolla Manaman foorumissa, -
kuinka saudiprinssi Turki al-Faisal sanoi, -
että Israel on lännen viimeinen siirtomaavalta osissa Lähi-itää.
Hän käytännössä antoi ymmärtää, että Israel on muukalainen täällä.
Mitä se tarkoittaa?
Edustaako tällainen puhe vanhaa sukupolvea?
Prinssi on yli 70-vuotias. ja hän edustaa vanhaa sukupolvea, -
joka ei halua tunnustaa koko- sydämisesti Israelin olemassaoloa.
Vai onko kyse vastareaktiosta edistysaskeleisiin, joita on otettu?
Mielestäni se on vähän kumpaakin.
Yhtäältä vanha sukupolvi pitää kiinni vanhoista aatteista.
Mutta toisaalta tiedetään Lähi-idän sanonta, -
että sanoista ei makseta tuloveroa.
Teot ratkaisevat, eivät sanat.
Saudi-Arabia suostui vastikään siihen, -
että Israelin koneet saavat käyttää sen ilmatilaa. Se on normalisointia.
Normalisointi ei ole sanoja paperilla. Se näkyy maassa ja ilmassa.
Ja Israelin pääministeri, -
osia Lähi-idästä hallitsevan "siirtomaavallan" johtaja, -
tapasi kasvokkain saudien kruununprinssin.
Ei kolmos- tai vitosjohtajaa vaan saudien kakkosjohtajan.
Missä? Neomissa.
Neom on uuden Saudi-Arabian ja uuden sukupolven symboli.
'Neo' on kreikaksi 'uusi'.
M tulee arabian sanasta 'mustaqbal', 'tulevaisuus'.
Uusi tulevaisuus, uudet johtajat ja uusi mielenlaatu. Juuri niin!
Muhammad bin Salmanin hyvä ystävä, journalisti ja asianajaja, -
kirjoitti joitain viikkoja sitten arvostetussa sanomalehdessä: -
"Al-Aksa sijaitsee Saudi-Arabiassa, ei Jerusalemissa.
Mitä te haluatte juutalaisista?
Kaikki kolme islamin pyhää paikkaa ovat Saudi-Arabiassa.
Al-Quds ei ole pyhä islamille. Se on pyhä juutalaisille."
Artikkeli ilmestyi virallisessa sanomalehdessä Saudi-Arabiassa.
Vanha sukupolvi toki edelleen kunnioittaa -
vanhoja näkemyksiä sanoillaan, -
mutta teot kertovat muuta.
Se tapahtuu meidän elinaikanamme. Vanhempamme eivät nähneet sitä.
Ihmeellistä. Olisitko voinut kuvitella, että tällä hetkellä israelilaiset -
nauttivat Burj Khalifasta ja Burj al-Arabista -
ja kävelevät vapaasti Dubain kaduilla?
Ilman ulkomaista passia se oli aiemmin mahdotonta.
Ja vaikka ulkomainen passi oli, ei voinut kulkea kipa päässä.
Ei näyttänyt, että oli Israelista.
Tänä päivänä Dubain toreilla israelilaisten tuotteiden kylteissä -
näkyy Israelin lippu. Ennenkuulumatonta!
Ehdottomasti.
Tästä uudesta tilanteesta tulee kiittää Jumalaa. - Niin tulee!
Kiitos Jumalalle, sillä kun on rauha, -
sota muuttuu yhä kaukaisemmaksi. Ja me emme halua sotaa.
Sota tulee. Siltä ei voi välttyä. - Niin tulee.
Mutta siihen asti... - Teemme kaikkemme viivyttääksemme sitä.
Mutta kuitenkin me odotamme suurella odotuksella, jos voin lisätä, -
Kristuksen paluuta, -
kun Hän noutaa meidät, ja sitten me tulemme takaisin.
Hänen kanssaan.
Monet Raamattuun uskovat pelkäävät sanaa 'rauha'.
He yhdistävät sanan 'rauha' antikristukseen. Se on surullista.
Antikristus tuo rauhan. Ei epäilystäkään.
Mutta se on valheellinen rauha, joka ei kestä.
Sen tarkoitus on huijata juutalaisia -
tunnustamaan hänet myöhemmin jumalana.
Mutta kun tutkii Raamatun profetioita ja avaa Hesekielin luvun 38, -
Israel on turvassa, suojattu ja kukoistava. Se siis elää rauhassa.
Ja sen jälkeen tulee sota.
Siksi on tärkeää, -
etteivät ihmiset panikoi, kun Lähi-idässä on rauha.
Tarvitaan rauhaa, jotta iso osa Raamatun profetioista voi tapahtua.
Sota ei saa Saudi-Arabiaa ja Arabiemiirikuntia tukemaan Israelia.
Mutta rauha saa.
Hesekielin profetian toteutuminen edellyttää rauhan aikaa, -
jotta maat protestoivat sotaa Israelia vastaan.
Siksi Lähi-idän rauhaa ei tulisi tarkastella pahana asiana, -
joka liittyy antikristukseen. Ei. Tiettyjen asioiden täytyy tapahtua.
Lähetystön siirtäminen Jerusalemiin piti tapahtua.
Miten voi rakentaa temppelin, kun olemme jo poissa, -
ellei Jerusalem ole pääkaupunki eikä ole mitään määräysvaltaa täällä?
Nämä ovat sen tyyppisiä ohjelmia, -
joissa voimme tuoda ihmisille oikeaa näkökulmaa tapahtumiin.
Totta. Eräs asia, joka minusta on aina tärkeä nostaa esiin, on se, -
mikä on Siionin vuoren merkitys.
Mikä on Moorian vuori, ellei Jumalan ja ihmisen yhteyspiste?
Siellä Jumala lupasi Aabrahamille, -
että tämän jälkeläinen julistaisi Herran nimeä kaikille kansoille.
Tämäkin profetia toteutui aikoinaan.
Mutta nyt me kuulemme esimerkiksi jotain, -
minkä olen kuullut aiheuttavan huolta takahuoneissa Jerusalemissa.
Nimittäin Turkin presidentti Erdoganin lausunto, -
että Jerusalem on osmanikaupunki -
ja sitä tulee pitää sellaisena.
Ja sitten myös eräässä puheessaan -
Pohjois-Amerikan muslimiliitolle -
ja eri organisaatiolle Yhdysvalloissa Erdogan kysyi: -
"Kuka puolustaa Jerusalemia?
Kuka taistelee Jerusalemin puolesta? Turkki."
Hän korostaa sitä aina kerta toisensa jälkeen.
Pidän sitä yhtä hyvin fyysisenä kuin hengellisenä.
Selitäpä hieman, mitä Raamatussa profetoidaan -
tästä innokkuudesta Jerusalemin uudelleenvaltaamiseen.
Se on kiehtova kysymys. Kerron, miksi.
Esimerkiksi Israelin ja Iranin konfliktin kaikki ymmärtävät.
Iran haluaa kehittää ydinaseen.
Iran rahoittaa terrorijärjestöjä, joille Israel on kohde.
Siten Israel on selvällä törmäys- kurssilla Iranin ajatollahien kanssa.
Mutta Turkin kanssa Israel oli pitkään liittolainen.
Turkki oli Israelin suurin liittolainen 1980- ja 1990-luvuilla.
Asiat alkoivat muuttua, kun Erdogan nousi valtaan.
Se on jännä juttu, sillä kuulin, että ollessaan Istanbulin pormestari -
hän hyväksyi kurdiväestön siellä, huolehti heistä -
ja sanoi, että he voivat puhua kieltään. Kuulin sen eilen kurdeilta!
On mielenkiintoista, miten hän käänsi kelkkansa.
Nyt hän haluaa olla se, joka herättää osmanivaltakunnan uudelleen eloon.
Se voi olla jo silloin hänellä taka-ajatuksena, -
mutta nyt hän on siinä asemassa.
Ymmärrän, miksi taistelemme Irania vastaan -
ja miksi Iran haluaa tuhota meidät.
Mutta miksi Turkki? Turkki haluaa hallita Jerusalemia.
Hyvin yksinkertaista! Hän ei edes peittele sitä.
Hänellä on Itä-Jerusalemissa jo joitain "hyväntekeväisyysjärjestöjä".
Hän sekaantuu Temppelivuoren asioihin.
Hän tekee, mitä ikinä hän vain voi, nakertaakseen pyrkimyksiä -
antaa osan vastuusta saudeille, ylläpitää Jordanian vastuita.
Hän haluaa johtaa sunnimaailmaa, ei arabimaailmaa.
Hän ei ole kiinnostunut.
Hän pitää sitä oikeutettuna. - Niin pitää.
Hän on oikeassa. He hallitsivat Jerusalemia.
Osmanit hallitsivat sitä kauemmin kuin Juudan kuningaskunta.
Vuodesta 1517 vuoteen 1917. - 400 vuotta.
Tasan 400 vuotta he hallitsivat sitä.
Lopuksi he menettivät kaupungin ja koko alueen. - Kova isku heille.
He antautuivat briteille Augusta Victoria -rakennuksessa.
Jerusalem on osmanivaltakunnan perinnön kulmakivi.
Siellä osmanit kukistivat mamelukit.
Aivan. Se on asian ydin.
Iranilaiset haluavat herättää henkiin Persian valtakunnan, -
Venäjä haluaa herättää henkiin tsaarinajan -
ja Turkki haluaa herättää henkiin osmanivaltakunnan.
Kaikki kolme katselevat historiaa ja sitä, mitä ne muinoin olivat, -
ja haluavat herättää sen henkiin.
Mutta jos Iran hyökkää Israelia vastaan sotilaallisesti -
tai valmistautuu siihen, -
Turkki sabotoi Israelia muulla tavalla, toisin keinoin.
Israelin peräänantamattomuus tulee lopulta ajamaan heidät...
Ellei Erdogan pysty koskettamaan Jerusalemia, se on hänelle nöyryytys.
Ellei hän voikaan johtaa...
Käy niin, että avautuu mahdollisuus, -
jossa Venäjä johtaa keihäänkärkenä hyökkäystä.
Iran lähtee Venäjän mukaan omista syistään.
Fakhrizadek oli vain yksi mies.
Turkki tulee mukaan omista syistään. Se haluaa haltuunsa Jerusalemin -
ja herättää osmanivaltakunnan. Kaikilla on omat syynsä.
Jumala näki sen 2 700 vuotta sitten.
Profeetta Hesekiel on paikkansapitävämpi -
kuin nykypäivän sanomalehdet ja televisiokanavat, ainakin valtaosa.
Onneksi profeetta Hesekiel pääsee esiin tässä studiossa, -
sillä tämä on totuus, elämä ja tie.
Ihmiset voivat sanoa mitä tahtovat.
Yksikään Lähi-idän-kommentaattori ei uskonut, -
että arabimaiden kanssa tulee rauha, -
ennen kuin palestiinalaisten kanssa päästään sopuun.
Kaikki sanoivat: "Rauhaa ei tule, ellei ensin sovita palestiinalaisten kanssa."
Kaikki olivat väärässä. Raamattu on aina oikeassa.
Jos luet sitä, tiedät, ettei Raamatussa puhuta palestiinalaisvaltiosta -
eikä arabimaiden pysyttelemisestä kaukana meistä.
Siellä itse asiassa lukee, että ne protestoivat hyökkäystä Israeliin.
Miten se selitetään?
Ainoastaan tarkastelemalla kolmen viime vuoden tapahtumia.
Se tuntuu uskomattomalta. Kolme vuotta sitten -
Yhdysvaltojen presidentti tunnusti Jerusalemin Israelin pääkaupungiksi.
2,5 vuotta sitten hän siirsi sinne lähetystön.
Vajaa puoli vuotta sitten arabimaat alkoivat yksi kerrallaan -
solmia rauhan tai normalisoida suhteet Israelin kanssa.
Me elämme niitä aikoja. Nämä ovat Hesekielin päiviä.
Ellet ymmärrä, että Raamattu pitää paikkansa tarkemmin -
kuin mikään, mitä kuulet, et pysty ymmärtämään maailman tapahtumia.
Voi hyvinkin sanoa, että elämme kiehtovia aikoja.
Mitä muuta se tarkoittaa meille uskoville konkreettisesti -
kuin rukoilemista rauhaa Jerusalemille?
Jumala kehottaa meitä pyytämään rauhaa Jerusalemille, -
ei vain rukoilemaan sen puolesta. Mitä muuta voimme tehdä?
Suurimpia syitä, miksi Jumala antoi lapsilleen profeettojen sanan, on se, -
että he eivät pelkäisi ja että he olisivat valmiit.
Ne ovat kaksi syytä. Minkään Sanassa ei tulisi pelästyttää uskovia.
Sanan tulisi valmistella uskovia.
Uskon, että seurakunnan ylöstempaus tapahtuu aivan pian.
Puhuimme aiemmin Matt. 25:1―13:sta ja kymmenestä morsiusneidosta.
Monet luulevat olevansa kristittyjä ja toimivansa oikein, -
mutta heillä ei ole Pyhää Henkeä, ei henkilökohtaista suhdetta Herraan -
eikä pelastusta. He ovat uskonnollisia.
Uskon, että kun me tulemme kohti loppua, -
ovi suljetaan, niin kuin tekstissä sanotaan.
He huutavat: "Herra, teimme näin ja näin!"
Hän sanoo: "Minä en tunne teitä." Sellaisen tuntee, johon on suhde.
Eli kaikessa, mitä täällä teemme ja mistä puhumme, -
tärkeintä on: Oletko valmis?
Enkä nyt tarkoita säilykkeitä, suojaa ja ammuksia.
Täytyy tutkia sydäntään ja elämäänsä.
Siitä tässä on kyse.
Ja mielestäni on olemassa yksi kulmakivi.
Jeesus kutsuu meitä kertomaan Hänestä.
Tapaat ystäviä ja sukulaisia, jotka eivät ole uskossa.
Keskustele heidän kanssaan. Sano heille: "Haluan kertoa uskostani, -
koska rakastan sinua ja haluan nähdä sinut kanssani taivaassa.
Olen täysin vakuuttunut -
koko sydämestäni, sielustani, olemuksellani ja ymmärrykselläni, -
että sinne olen menossa, ja tämä on ainoa tie sinne."
Jeesus teki hyvin selväksi, -
että kun Hän palaa, Hän haluaa nähdä meidät Isän asioilla.
Hän haluaa, että keskitymme siihen. Kuten joskus kerroin sinulle, -
uskon, että meille on annettu evankeliumin pillereitä.
Tehtävämme on jakaa niitä ihmisille. On heidän asiansa, ottavatko he sen, -
mutta meidän täytyy antaa se. Meidän ei tarvitse odottaa, -
että he sanovat jotain tai tunnustavat uskonsa, -
jotta voimme painaa seuraavaa painiketta.
Meidän täytyy...
Joku kylvää, joku toinen kastelee, mutta Jumala antaa kasvun.
Älä ota sitä itsellesi, niin kuin kyse olisi sinusta ja sinun sanoistasi.
Sinun täytyy vain kylvää ja kastella.
On tärkeää toimia ennakoiden Jumalan valtakunnan hyväksi, -
etenkin kun on monia, jotka sanovat 'Herra, Herra'.
Mutta kun Hän tulee takaisin, Hän esittää monia kysymyksiä.
Mutta kuten tiedämme, profetiat tekevät asian selväksi.
Jäännös palaa maahan. "Sear-Jaasub".
Se oli Jesajan pojan nimi. Hän profetoi lastensa nimien kautta.
Ohjelma on loppumassa.
Tahdon vain mainita, -
että tämä uusi ohjelmasarja on vasta alkamassa.
Aiomme peilata kaikkia maita, uutisjuttuja ja tapahtumia, -
joita kuukauden aikana on tapahtunut, ja selittää niitä.
Amir jakaa meille Raamattuun pohjautuvia näkökulmia -
ja nostaa esiin asiayhteyksiä.
Minä puolestani yritän haastaa sinua -
sen perusteella, mitä kerrotaan uutisissa, TV7 Israel-uutisissa -
ja muissa uutislähteissä.
Amir, kiitos paljon. Ohjelma-aika on lopussa.
Kiitos myös katsojille.
Nähdään taas TV7 Times Observer -ohjelmasarjan parissa. Shalom.
Suomennos: Marianne Tenetz